**PRESSEMEDDELELSE:  
Der ligger snegle og boller**  
  
**Du gør det. Jeg gør det. Og bageren gør det særligt tit; sløser med sproget, så det går hen og bliver ganske og aldeles vidunderligt, ufrivilligt komisk.**

Hans Wendelboe Bøcher er *pedant*. *Sprogpedant* eller *flueknepper*, som nogle vælger at kalde ham. Men han kan ikke gøre for det. Det er en gemen erhvervsskade som følge af i mange år at have været  dansk lærer (med og uden mellemrum ... altså 'dansk lærer' og 'dansklærer').  
  
\_\_\_\_dag den \_\_\_\_ , kl. \_\_\_\_\_ åbner han sin enorme samling af ufrivilligt komiske skilte og overskrifter, når han i \_\_\_\_\_\_\_\_\_\_\_\_\_ holder standup-foredraget '*Der ligger snegle og boller*'.  
  
- Sprogfejl er generelt irriterende. Men ofte også vidunderligt befriende, når budskabet totalt ændres på grund af en stavefejl, et mellemrum for meget eller en tvetydig sætningsopbygning. Der er for eksempel væsentlig forskel på, om politiet bliver kaldt ud til fundet af en *halv, nøgen kvinde* eller en *halvnøgen kvinde*, griner Hans Wendelboe Bøcher, der i mere end 25 år har haft kameraet og sprogøret med sig.

I dag rummer hans samling af sjove skilte og mærkelige overskrifter flere tusinde sjove tilfælde, som for eksempel lufthavnsselskabet, der i et jobopslag søgte *en terminal medarbejder*; altså en medarbejder, der er dødssyg; i modsætning til en terminalmedarbejder (i et ord), der arbejder *i* en terminal. Særlig morsomt bliver, det når firmaet senere i stillingsopslaget angiver, at der tale om *en varig stilling* til den rette ansøger.

I andre tilfælde er der hverken tal om sproglige eller grammatiske fejl, men ganske enkelt om dårligt valgte eller mangelfulde formuleringer: - *Stenslag 350 kroner!* står der med store bogstaver på min lokale mekanikers facade. - Det kan jeg gøre meget billigere!

Eller butikscentret i Aarhus, der for et par år siden inviterede til *Fastelavnsbollemarked,* og nedenunder frejdigt tilføjer, at *Jonna står klar i forområdet fra kl. 10-18.* - Hun får travlt, hende Jonna!  
  
- Verden bliver let lidt festligere, hvis man ser verden med de rigtige 'forkerte' briller. Det er ganske gratis og kan i bedste fald endda være med til at skærpe vores opmærksom i al almindelighed og vores sproglige bevidsthed i særdeleshed.  
  
Oprindeligt var den store samling af ufrivilligt komiske skilte og overskrifter kun til egen morskab, senere kom den til at danne fundament for grammatikundervisningen af elever i efterskoleverdenen. Nu er det din tur til at få motioneret lattermusklerne, få krummet tæerne og måske tilmed blive lidt klogere på det danske sprog.

Foredraget har form af et standup-show, hvor de mange skilte og overskrifter tematisk bliver præsenteret i en kontekst, der får det hele til at give endnu mere mening (!?).  
  
- Og hvad er i grunden bedre end at more sig over andres fejl?

HENT PRESSEBILLEDER:  
<http://hanswendelboe.dk/m/vis.php?side=../2019/solo/sider/2020-foredrag-detmesteersandt-presse.php>